E 1526, e-kerzh Emgann Mohács, e voe lazhet ar roue Loeiz II Jagiello ha dispennet lu pennañ Hungariz gant an Otomaned. E vad a reas ar gouarnour Yann Zapolya eus ar saviad hag eus e nerzh milourel nevez neuze evit kemer penn strollad broadel Hungariz ha mont a-enep choantoù Ferdinand Aostria (a zeuas da vezañ an Impalaer Ferdinand Iañ diwezhatoch) war dron Hungaria. Dilennet e voe Zapolya da roue Hungaria dindan an anv a Yann Iañ met anavezet e oa bet Ferdinand ivez gant ur gostezenn all. Harpet e voe Yann en emgannoù a chanas diwar-se gant ar Sultan Sulaiman Iañ. Da varv Zapolya, e 1540, ech astennas ar sultan e veli war kreiz Hungaria war zigarez gwareziñ mab Zapolya, Yann II. Rannet e oa neuze Hungaria e teir lodenn: kornôg Hungaria, dindan veli Aostria; kreiz Hungaria e daouarn an Durked ha Treuzsilvania damzizalch, a glaskas an Aostrianed hag an Durked astenn o levezon warni e-pad tost daou gantved.